C 44/26
HR
Službeni list Europske unije
28.1.2022.
V. (Objave)
POSTUPCI U VEZI S PROVEDBOM POLITIKE TRŽIŠNOG NATJECANJA
EUROPSKA KOMISIJA Prethodna prijava koncentracije (Predmet M.10301 – CVC / ETHNIKI) (Tekst značajan za EGP)
(2022/C 44/11)
1.
Komisija je 20. siječnja 2022. zaprimila prijavu predložene koncentracije u skladu s člankom 4.
Uredbe Vijeća (EZ) br.
139/2004 (1).
Ta se prijava odnosi na sljedeće poduzetnike: — CVC Capital Partners SICAV-FIS S.A. („CVC”, Luksemburg) — Ethniki Hellenic General Insurance Company S.A. („Ethniki”, Grčka).
Poduzetnik CVC stječe, u smislu članka 3. stavka 1. točke (b) Uredbe o koncentracijama, isključivu kontrolu nad cijelim poduzetnikom Ethniki.
Koncentracija se provodi kupnjom udjela.
2.
Poslovne djelatnosti predmetnih poduzetnika:
— CVC, njegova društva kćeri i povezana društva subjekti su u privatnom vlasništvu čije djelatnosti obuhvaćaju pružanje savjeta o ulaganjima i/ili upravljanje ulaganjima u korist određenih investicijskih fondova i platformi.
Jedno od društava iz portfelja CVC-a je Hellenic Healthcare Group („HHG”), koja upravlja šest privatnih bolnica u Grčkoj. — Ethniki je složeni osiguravatelj uglavnom usmjeren na Grčku, s ograničenim djelatnostima u Cipru i Rumunjskoj.
Njegove djelatnosti obuhvaćaju niz proizvoda životnog i neživotnog osiguranja, distribuciju osiguranja i, u mjeri de minimis, reosiguranje.
Ciljni poduzetnik trenutačno je u vlasništvu Grčke narodne banke i prodaje se u skladu s planom njezina restrukturiranja sklopljenim s Komisijom. 3.
Preliminarnim ispitivanjem Komisija je ocijenila da bi prijavljena transakcija mogla biti obuhvaćena područjem primjene Uredbe o koncentracijama.
Međutim konačna odluka još nije donesena.
4.
Komisija poziva zainteresirane treće osobe da joj podnesu moguća očitovanja o predloženoj koncentraciji.
Očitovanja se Komisiji moraju dostaviti najkasnije u roku od 10 dana od datuma ove objave.
U svakom je očitovanju potrebno navesti referentnu oznaku: M.10301 – CVC / ETHNIKI (1) SL L 24, 29.1.2004., str.
1. („Uredba o koncentracijama”).